దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సినీనటుడు వినోద్ కుమార్ అరెస్టు
ఓ హత్యాయత్నం కేసులో పుత్తూరు పోలీసులు టాలీవుడ్ నటుడు వినోద్ కుమార్‌ని అరెస్టు చేశారు.
TNN | Updated:
Nov 17, 2015, 08:12PM IST
ప్రముఖ సినీ నటుడు వినోద్ కుమార్‌ని ఓ హత్యాయత్నం కేసులో పోలీసులు అరెస్టు చేశారు. తన వద్ద మేనేజర్‌గా పనిచేసే సచిదానంద్ అనే వ్యక్తిపై హత్యా యత్నానికి పాల్పడినట్లు వినోద్‌కుమార్ మీద ఫిర్యాదు అందడంతో ఆయనపై పుత్తూరు పోలీసు స్టేషన్‌లో ఐపీసీ సెక్షన్ 120బీ, 307 క్రింద కేసులు ఫైల్ చేసి కోర్టులో హాజరు పరిచారు.ఈ క్రమంలో పుత్తూరు కోర్టు మంగళవారం ఆయనకు 14 రోజుల పాటు జ్యుడీషియల్ రిమాండ్‌కు పంపించేందుకు ఆదేశాలు జారీ చేసింది. వినోద్ కుమార్ తన స్నేహితుడైన ఉదయ్ అనే వ్యక్తితో కలిసి వాహనంతో ఢీకొట్టి చంపాలని ప్రయత్నించారని..అయితే తాను ఆ ఘటనలో గాయాలతో బయటపడ్డానని ఈ సందర్భంగా సచిదానంద్ తెలియజేశారు.గతంలో మామగారు, సీతారత్నం గారి అబ్బాయి, మౌనపోరాటం లాంటి చిత్రాల్లో నటించిన వినోద్‌కుమార్ ..ఆ తర్వాత పలు చిత్రాల్లో క్యారెక్టర్ యాక్టర్‌గా కూడా నటించారు.